EFORL ศาลฯนัดไต่สวนคดี “วุฒิศักดิ์” เบี้ยวค่าโฆษณา “TSF” 31 ก.ค.นี้
EFORL ศาลฯนัดไต่สวนคดี “วุฒิศักดิ์” เบี้ยวค่าโฆษณา “TSF” 31 ก.ค.นี้
17 ก.ค. 2561

จากกรณี บริษัท ทรีซิกตี้ไฟว์ จำกัด (มหาชน) หรือ TSF ดำเนินการแจ้งความและดำเนินคดีฐานความผิดอันเกิดจากการใช้เช็ค (เช็คเด้ง) และการไม่ชำระหนี้ตามสัญญา กับบริษัท วุฒิศักดิ์ คลินิก อินเตอร์กรุ๊ป จำกัด โดยบริษัทได้ทำสัญญาให้บริการวางกลยุทธ์และเผยแพร่สื่อโฆษณาประชาสัมพันธ์ภาพลักษณ์ใหม่ของวุฒิศักดิ์ กรุ๊ป ลงวันที่ 8 ก.ย.60 กับบริษัท วุฒิศักดิ์ คลินิก อินเตอร์กรุ๊ป จำกัด โดยธนาคารได้ปฏิเสธการจ่ายเช็คของบริษัทดังกล่าว และคู่สัญญายังคงบ่ายเบี่ยงไม่ชำระเงินตามสัญญา แม้บริษัทจะทำการทวงถามมาโดยตลอดก็ตาม
ล่าสุดวันนี้ (17 ก.ค.61) บริษัท อี ฟอร์ แอล เอม จำกัด (มหาชน) หรือ EFORL แจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ถึงความคืบหน้าในคดีดังกล่าวว่า ศาลฯ มีนัดไต่สวนมูลฟ้องคดีดังกล่าวใน วันที่ 31 ก.ค.61 เวลา 13.30 น.
อย่างไรก็ตาม ฝ่ายบริหารและคณะกรรมการชุดปัจจุบันของบริษัท WCIG อยู่ระหว่างดำเนินการเพื่อรักษาสิทธิของ WCIG โดยชอบธรรมตามกฎหมาย หากบริษัทมีความคืบหน้าเกี่ยวกับคดีนี้เป็นประการ ใดบริษัทจะเปิดเผยข้อมูลผ่านระบบเผยแพร่ข้อมูลของตลาดหลักทรัพย์ฯ ให้ทราบต่อไป